
Pensum består av «klassikere». Studentene leser lange utdrag av verk av Aristoteles, Ibn Khaldun, Hobbes, Astell, Rousseau, Kant og Nietzsche. Magnus Hoel holdt én forelesning; jeg holdt resten. Vi gjennomgikk tekstene og diskuterte spørsmål som knytter seg til forståelsen av resonnementene. Hensikten ar å oppøve studentenes evne til å lese original politisk filosofi på egen hånd. 
Seminarene var en selvstendig del av emnet. De ble ledet av Magnus Hoel. Studentene leverte en tekst over selvvalgt emne. 
Det vil ikke bli gjort endringer i emnets form i forhold til 2023, men pensum ble noe endret. Emnekontaktene i det forrige kullet foreslo å ta inn tekster av ikke-vestlige filosofer og kvinnelige filosofer. Begge ønsker ble imøtekommet.
Det ble laget podkast av alle forelesningene, med både lyd og bilde. Alle som var påmeldt emnet – noen-og-femti studenter – fremstilte seg for eksamen.

Det møtte ingen studenter til evalueringsmøte, men tilbakemeldingene har ellers vært positive. Studentene ønsket at første seminar ikke skulle være obligatorisk, og dette løses til neste gang. 





